Qoraqalpog‘istondagi tuman tibbiy muassasalari bo‘limlari endi bir hududda joylashadi

Qoraqalpog‘iston tuman tibbiy birlashmalarini rekonstruksiya qilish va kapital ta’mirdan chiqarish ishlarini birinchilardan bo‘lib yakunlaydi, deya xabar bermoqda Qoraqalpog‘iston Respublikasi Vazirlar Kengashi rasmiy sayti.

So‘nggi 5 yil davomida O‘zbekiston sog‘liqni saqlash vazirligi tadbirlar majmuasini amalga oshirmoqda. Loyihaga ko‘ra, tuman tibbiy birlashmalarining barcha bo‘linmalari bitta hududda bir devor ichida joylashishi kerak, bu tekshiruv va diagnostika muddatlarini ancha qisqartiradi, shuningdek asbob-uskunalarni yanada samarali va oqilona ishlatish imkonini beradi.